cyanic-selkie/wikianc huggingface dataset:
পণ্ডিত দীনদয়াল উপাধ্যায় আদৰ্শ কলেজ
পণ্ডিত দীনদয়াল উপাধ্যায় আদৰ্শ কলেজ (Pandit Deendayal Upadhyaya Adarsha Mahavidyalaya) আসামের গোয়ালপাড়া জেলার আমজোঙ্গাতে অবস্থিত একটি বিজ্ঞান কলেজ। কলেজটি গুয়াহাটি বিশ্ববিদ্যালয়ের অধিভুক্ত।
ইয়ান থমসন
নরম্যান ইয়ান থমসন (Ian Thomson; জন্ম: ২৩ জানুয়ারি, ১৯২৯ - মৃত্যু: ১ আগস্ট, ২০২১) স্টাফোর্ডশায়ারের ওয়ালসল এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে সাসেক্স দলের প্রতিনিধিত্ব করেন। দলে তিনি মূলতঃ ডানহাতি মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ইয়ান থমসন।
প্রথম-শ্রেণীর ক্রিকেট
স্টাফোর্ডশায়ারের ওয়ালসল এলাকায় জন্মগ্রহণকারী ইয়ান থমসন মিডিয়াম-ফাস্ট ডানহাতি সুইং ও সিম বোলার ছিলেন। বলে নিখুঁতভাব বজায়সহ ধারাবাহিক ক্রীড়াশৈলী বজায় রাখতেন। ১৯৫২ সাল থেকে ১৯৭২ সাল পর্যন্ত ইয়ান থমসনের প্রথম-শ্রেণীর খেলোয়াড়ী জীবন চলমান ছিল। বিশ্বস্ত মিডিয়াম-ফাস্ট সিম বোলারের মর্যাদাপ্রাপ্ত হয়েছিলেন। দীর্ঘকায় গড়নের অধিকারী হিসেবে বলকে পর্যাপ্ত বাউন্স আনয়ণে সক্ষমতা দেখান। পাশাপাশি, সবুজ কিংবা পোতানো পিচেও সাফল্যতা লাভ করেছেন।
থমসনের খেলোয়াড়ী জীবনের শেষদিকে প্রথমবারের মতো একদিনের প্রতিযোগিতায় অংশ নিয়েছিলেন। ১৯৬৪ সালের জিলেট কাপের চূড়ান্ত খেলায় সাসেক্স দল ওয়ারউইকশায়ারকে পরাজিত করে। ইনসুইঙ্গার সহযোগে ৪/২৩ নিয়ে জিলেট কাপের দ্বিতীয় আসরের চূড়ান্ত খেলায় সকলের মনোযোগের কেন্দ্রবিন্দুতে পরিণত হন। ঐ খেলায় তিনি ম্যান অব দ্য ম্যাচের পুরস্কার লাভ করেছিলেন।
১৯৫৫-৫৬ মৌসুমে ডোনাল্ড কারের নেতৃত্বাধীন এমসিসি দলের সদস্যরূপে পাকিস্তান গমন করেছিলেন। ঐ সফরে কেবলমাত্র অনানুষ্ঠানিক টেস্ট অনুষ্ঠিত হয়েছিল। কিন্তু তার একটিতেও তার অংশগ্রহণ ছিল না। কেবলমাত্র চারটি গুরুত্বহীন খেলায় অংশ নিয়েছিলেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন ইয়ান থমসন। সবগুলো টেস্টই দক্ষিণ আফ্রিকার বিপক্ষে খেলেছিলেন তিনি। ৪ ডিসেম্বর, ১৯৬৪ তারিখে ডারবানে স্বাগতিক দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। ১২ ফেব্রুয়ারি, ১৯৬৫ তারিখে পোর্ট এলিজাবেথে একই দলের বিপক্ষে সর্বশেষ টেস্টে অংশ নেন তিনি।
১৯৬৪-৬৫ মৌসুমে এম. জে. কে. স্মিথের নেতৃত্বাধীন মেরিলেবোন ক্রিকেট ক্লাবের (এমসিসি) সদস্যরূপে দক্ষিণ আফ্রিকা গমণার্থে তাকে রাখা হয়। ঐ সফরের পাঁচ টেস্টের সবকটিতেই তার অংশগ্রহণ ছিল। ফ্রেড টিটমাস ও ডেভিড অ্যালেনের ন্যায় স্পিনার অধিকাংশ উইকেট লাভ করায় তাকে প্রায়শঃই সংরক্ষিত বোলার হিসেবে ব্যবহার করা হতো। আঘাতগ্রস্ত দলে স্থানীয়ভাবে প্রশিক্ষণকর্মে নিয়োজিত কেন পালমারকে সফররত দলটিতে অন্তর্ভুক্ত করার পাশাপাশি জিওফ্রে বয়কটকেও বোলিংয়ে আমন্ত্রণ জানানো হয়েছিল। পাঁচ টেস্টে অংশ নিয়ে তিনি ৬৩.১১ গড়ে নয় উইকেট পেয়েছিলেন। কেবলমাত্র বয়কটের তুলনায় চারটি উইকেট বেশি পেয়েছিলেন তিনি।
অবসর
১৯৬৫ সাল শেষে ইয়ান থমসন অবসর গ্রহণ করেন। অবশ্য, ১৯৭২ সালে তিনি আরও দুইটি খেলায় অংশ নিয়েছিলেন। এ পর্যায়ে সাসেক্স দল আঘাতজনিত সমস্যায় জর্জড়িত ছিল। ১৯৬১ সালে ২০-এর অধিক গড়ে ৭৮০ রান তুলেন। অন্যান্য বছরগুলোর কয়েকটিতে পাঁচ শতাধিক রান তুলেন।
হাজি ফজলুর রেহমান
হাজি ফজলুর রেহমান হলেন একজন ভারতীয় রাজনীতিবিদ, যিনি বহুজন সমাজ পার্টির রাজনীতির সাথে যুক্ত। সপ্তদশ লোকসভা নির্বাচনে তিনি সাহারানপুর লোকসভা কেন্দ্র থেকে লোকসভা সদস্য হিসেবে নির্বাচিত হন।
প্রতিরক্ষা গবেষণা ও উন্নয়ন সংস্থা
right|thumb|250px| ডিআরডিও ভবন right|thumb|250px| ইনসাস অ্যাসল্ট রাইফেল right|thumb|250px| অগ্নি-২ ক্ষেপণাস্ত্র
প্রতিরক্ষা গবেষণা ও উন্নয়ন সংগঠন (ইংরেজি: Defence Research and Development Organisation, হিন্দি: रक्षा अनुसंधान एवं विकास संघठन) বা ডিআরডিও এশিয়ার বৃহত্তম প্রতিরক্ষা কন্ট্র্যাক্টরগুলির অন্যতম এবং একটি অন্যতম প্রধান বিমানপ্রস্তুতকারক সংস্থা। ভারতের নয়াদিল্লিতে এই সংস্থার সদর কার্যালয় অবস্থিত। ১৯৫৮ সালে প্রযুক্তি উন্নয়ন প্রতিষ্ঠান (টেকনিক্যাল ডেভেলপমেন্ট এস্ট্যাবলিশমেন্ট) ও প্রযুক্তি উন্নয়ন ও উৎপাদন অধিকরণের (ডাইরেক্টরয়েট অফ টেকলিক্যাল ডেভেলপমেন্ট অ্যান্ড প্রোডাকশন সঙ্গে প্রতিরক্ষা বিজ্ঞান সংগঠনের (ডিফেন্স সায়েন্স অর্গ্যানাইজেশন) সংযুক্তির মাধ্যমে এই সংস্থা প্রতিষ্ঠিত হয়।
৫১টি ল্যাবরেটরির মাধ্যমে ডিআরডিও-র নেটওয়ার্ক প্রসারিত। এই ল্যাবরেটরিগুলির দ্বারা সংস্থা বিভিন্ন ক্ষেত্র যেমন এয়ারোনটিক, অস্ত্রশস্ত্র, ইলেকট্রনিক ও কম্পিউটার সায়েন্স, মানবসম্পদ উন্নয়ন, জীবন বিজ্ঞান, সামগ্রী, মিশাইল, যুদ্ধযান উন্নয়ন ও নৌগবেষণা ও উন্নয়নের ক্ষেত্রে প্রতিরক্ষা প্রযুক্তিকে উন্নততর করে তোলার কাজে রত। এই সংস্থায় ৫০০০ জনেরও বেশি বৈজ্ঞানিক ও প্রায় ২৫,০০০ বিজ্ঞান, প্রযুক্তিগত ও সহায়তাকারী কর্মচারী নিযুক্ত।
নতুনের গান
নতুনের গান বাংলাদেশের জাতীয় কবি কাজী নজরুল ইসলাম কর্তৃক ১৯২৯ খ্রিস্টাব্দে রচিত এবং সুরারোপিত সন্ধ্যা  কাব্যগ্রন্থের অন্তর্গত একটি গান। দাদরা তালের এই সঙ্গীতটি ১৯৭২ সালের ১৩ই জানুয়ারি অনুষ্ঠিত বাংলাদেশের তৎকালীন মন্ত্রীসভার প্রথম বৈঠকে বাংলাদেশের রণ-সঙ্গীত হিসেবে নির্বাচন করা হয়। বাংলাদেশের যে কোনো সামরিক অনুষ্ঠানে এই গানটির ২১ লাইন যন্ত্রসঙ্গীতে বাজানো হয়।  গানটি ২০০৬ সালে বিবিসি বাংলার করা জরিপে সর্বকালের শ্রেষ্ঠ বিশটি বাংলা গানের ১৮তম স্থান অধিকার করে।
ইতিহাস
১৯২৮ সালের ফেব্রুয়ারি মাসের প্রথম সপ্তাহে নজরুল মুসলিম সাহিত্য সমাজের ২য় বার্ষিক সম্মেলনের উদ্দেশ্যে ঢাকায় আসেন। ঢাকায় সৈয়দ আবুল হোসেনের বাসভবনে অবস্থানকালে তিনি এই গানটি রচনা করেন। গানটি "নতুনের গান" শিরোনামে প্রথম প্রকাশিত হয় শিখা পত্রিকায়। পরে এটি সন্ধ্যা কাব্যগ্রন্থের অন্তর্ভুক্ত হয়।
গানের কথা
নতুনের গান চল্ চল্ চল্। চল্ চল্ চল্। ঊর্ধ্ব গগনে বাজে মাদল নিম্নে উতলা ধরণী-তল অরুণ প্রাতের তরুণ দল চল্ রে চল্ রে চল্ চল্ চল্ চল্।। ঊষার দুয়ারে হানি’ আঘাত আমরা আনিব রাঙা প্রভাত আমরা টুটাব তিমির রাত বাধার বিন্ধ্যাচল। নব নবীনের গাহিয়া গান সজীব করিব মহাশ্মাশান আমরা দানিব নূতন প্রাণ বাহুতে নবীন বল। চল্ রে নও জোয়ান শোন্ রে পাতিয়া কান মৃত্যু-তোরণ-দুয়ারে-দুয়ারে জীবনের আহবান। ভাঙ্ রে ভাঙ্ আগল চল্ রে চল্ রে চল্ চল্ চল্ চল্।।
কোরাসঃ ঊর্ধ্ব আদেশ হানিছে বাজ, শহীদী-ঈদের সেনারা সাজ, দিকে দিকে চলে কুচ-কাওয়াজ— খোল রে নিদ-মহল!
কবে সে খেয়ালী বাদশাহী, সেই সে অতীতে আজো চাহি' যাস মুসাফির গান গাহি' ফেলিস অশ্রুজল।
যাক রে তখত-তাউস জাগ রে জাগ বেহুঁশ। ডুবিল রে দেখ কত পারস্য কত রোম গ্রিক রুশ, জাগিল তা'রা সকল, জেগে ওঠ হীনবল! আমরা গড়িব নতুন করিয়া ধুলায় তাজমহল! চল্‌ চল্‌ চল্।।
হার্বার্ট স্ট্রাডউইক
হার্বার্ট বার্ট স্ট্রাডউইক (Herbert Strudwick; জন্ম: ২৮ জানুয়ারি, ১৮৮০ - মৃত্যু: ১৪ ফেব্রুয়ারি, ১৯৭০) সারের মিচাম এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯১০ থেকে ১৯২৬ সময়কালে ইংল্যান্ডের পক্ষে আন্তর্জাতিক ক্রিকেট অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে সারে দলের প্রতিনিধিত্ব করেছেন হার্বার্ট স্ট্রাডউইক। দলে তিনি মূলতঃ উইকেট-রক্ষকের ভূমিকায় অবতীর্ণ হতেন।
প্রারম্ভিক জীবন
শৈশবে দশ বছর বয়সে স্থানীয় এক ভদ্রমহিলার পরামর্শক্রমে উইকেট-রক্ষণের দিকে অগ্রসর হন হার্বার্ট স্ট্রাডউইক। ১৯০২ সালে সারে দলের সদস্যরূপে প্রথম খেলতে নামেন ও কয়েকটি খেলায় অংশ নেন। পরের বছর পূর্ণাঙ্গ মৌসুম কাউন্টি ক্রিকেটে অতিবাহিত করেন তিনি। ৭১ ক্যাচ ও ২০ স্ট্যাম্পিং করে ৯১ ব্যাটসম্যানকে বিদায় করে রেকর্ড গড়েন। তবে, সারের শীর্ষস্থানীয় বোলার টম রিচার্ডসন ও উইলিয়াম লকউডের পাশাপাশি ভেজা গ্রীষ্মের সহায়তায় তার এ রেকর্ড অনেকাংশেই ম্লান হয়ে যায়। ঐ সময় থেকে স্ট্রাডউইককে ইংল্যান্ডের টেস্ট উইকেট-রক্ষক ডিক লিলি’র সম্ভাব্য উত্তরাধিকারীরূপে গণ্য করা হতো। ফলশ্রুতিতে ১৯০৩-০৪ মৌসুমে অস্ট্রেলিয়া গমন করেন। কিন্তু কোন টেস্টে অংশগ্রহণের সুযোগ হয়নি তার। খেলায় চমৎকার ক্রীড়াশৈলী অব্যাহত রাখায় ১৯০০-এর দশক পর্যন্ত শীর্ষ উইকেট-রক্ষক হিসেবে দলে স্থান দখল করে রেখেছিলেন।
টেস্ট ক্রিকেট
১৯০৯-১০ মৌসুমে দক্ষিণ আফ্রিকার বিপক্ষে অনুষ্ঠিত প্রথম টেস্টে অভিষেক ঘটে হার্বার্ট স্ট্রাডউইকের। ১ জানুয়ারি, ১৯১০ তারিখে টেস্ট ক্রিকেটে অভিষেক ঘটে তার। ১৯১১ সালে কেন্টের প্রথিতযশা ফ্রেড হুইশের দক্ষতার কাছে তার সাফল্য ম্লান হয়ে যায়। তাস্বত্ত্বেও স্ট্রাডউইক প্রথম পছন্দের উইকেট-রক্ষক হিসেবে অস্ট্রেলিয়া সফরে যান। ফ্রাঙ্ক ফস্টার ও সিডনি বার্নসের বোলিং দক্ষভাবে মোকাবেলায় অংশগ্রহণ করেন।
প্রথম বিশ্বযুদ্ধের পর কাউন্টি ক্রিকেট চালু হলে স্ট্রাডউইক নিজেকে মেলে ধরেন যা ১৯২৭ সালে তার অবসরগ্রহণকালীন পর্যন্ত ইংল্যান্ড দলে অব্যাহত ছিল। তবে এর মাঝে ১৯২১ সালে আর্মস্ট্রংয়ের নেতৃত্বাধীন অস্ট্রেলিয়া দলের বিপক্ষে বিপর্যয়কর ফলাফলের পর সাময়িকভাবে মাঠের বাইরে অবস্থান করেছিলেন।
১৯১৪ সালে দক্ষিণ আফ্রিকার ম্যাটিং উইকেটে সিডনি বার্নসের বিধ্বংসী বোলিং মোকাবেলা করে খ্যাতি অর্জন করেন। এ সময় বার্নসের বলগুলো বাউন্স ও বাঁক খাওয়া ছিল। পরের মৌসুমে স্ট্রাডউইকের দক্ষতার কারণে সারে দলের কাউন্টি চ্যাম্পিয়নশীপের শিরোপা লাভে একবারই গুরুত্বপূর্ণ ভূমিকা পালন করে।
অর্জনসমূহ
thumb|300px|right|আনুমানিক ১৯০৫ সালের সংগৃহীত স্থিরচিত্রে হার্বার্ট স্ট্রাডউইক ১৯১২ সালে উইজডেন কর্তৃক বর্ষসেরা ক্রিকেটার হিসেবে মনোনীত হন তিনি।
সমগ্র খেলোয়াড়ী জীবনে ১৪৯৩ ডিসমিসালে নিজেকে সম্পৃক্ত করেছেন। সংখ্যার দিক দিয়ে এটি প্রথম-শ্রেণীর ক্রিকেটের ইতিহাসে তৃতীয় সর্বোচ্চ। ব্যাটসম্যান হিসেবে তেমন ভূমিকা রাখতে পারেননি হার্বার্ট স্ট্রাডউইক। তবে দুইবার দশম উইকেট জুটিতে বিল হিচের সাথে জুটি গড়ে শতাধিক রান তুলেছেন। প্রথম-শ্রেণীর ক্রিকেটে চারজনের একটি জুটি হিসেবে একাধিকবার শতাধিক রানের জুটি গড়েছেন।
অবসর
খেলোয়াড়ী জীবন থেকে অবসর গ্রহণের পর কোচের দায়িত্বে ছিলেন তিনি। এছাড়াও আরও অনেকগুলো বছর সারে দলের পক্ষে খেলেছিলেন।
জীবনের শেষদিকে ধূমপান ও মাত্রাতিরিক্ত মদ্যপান তার অনুষঙ্গ ছিল। উইজডেনে ক্রিকেটকে ঘিরে অনেক নিবন্ধ লিখেন। ১৯৫৯ সালে উইজডেনে ‘ফ্রম ড. গ্রেস টু পিটার মে’ শীর্ষক নিবন্ধটি সর্বাধিক জনপ্রিয়তা লাভে সক্ষমতা দেখায়। এতে তিনি তার খেলোয়াড়ী জীবন থেকে অবসর গ্রহণের পর দর্শক হিসেবে খেলাকে ঘিরে তার দৃষ্টিভঙ্গী তুলে ধরেন।
১৪ ফেব্রুয়ারি, ১৯৭০ তারিখে ৯০ বছর বয়সে সাসেক্সের শোরহাম-বাই-সী এলাকায় তার দেহাবসান ঘটে।
মুলহল্যান্ড ড্রাইভ (চলচ্চিত্র)
মুলহল্যান্ড ড্রাইভ (Mulholland Drive) ডেভিড লিঞ্চ রচিত ও পরিচালিত ২০০১ সালের পরাবাস্তববাদী নব্য নয়ার রহস্য চলচ্চিত্র। এতে শ্রেষ্ঠাংশে অভিনয় করেছেন নেওমি ওয়াটস, লরা হ্যারিং, জাস্টিন থারো, অ্যান মিলার, মার্ক পেলেগ্রিনো, ও রবার্ট ফর্স্টার। চলচ্চিত্রটি লস অ্যাঞ্জেলেসে সদ্য আসা বেটি এলমস (ওয়াটস) নামক একজন উচ্চাকাঙ্ক্ষী অভিনেত্রীর গল্প বর্ণনা করে, যে গাড়ি দুর্ঘটনায় স্মৃতিভ্রষ্ট এক তরুণীর (হ্যারিং) সাথে পরিচিত হয় এবং তাদের বন্ধুত্ব গড়ে ওঠে। এছাড়া এই গল্পে হলিউডের চলচ্চিত্র পরিচালক (থারো)-সহ আরও কিছু সংক্ষিপ্ত বর্ণনা ও চরিত্রের দেখা পাওয়া যায়।
মার্কিন-ফরাসি যৌথ প্রযোজনাটি মূলত টেলিভিশন চলচ্চিত্র হিসেবে নির্মাণের পরিকল্পনা ছিল এবং ১৯৯৯ সালে বেশিরভাগ অংশ ধারণ করা হয়, যেখানে লিঞ্চের পরিকল্পনা ছিল এটি একটি সম্ভাবনাময় ধারাবাহিক হিসেবে উন্মুক্ত রাখা। লিঞ্চের নির্মাণ দেয়ার পর টেলিভিশন নির্বাহীরা তা বাতিল করে দেয়। লিঞ্চ এরপর এতে সমাপ্তি টেনে এটিকে পূর্ণদৈর্ঘ্য চলচ্চিত্র হিসেবে রূপদান করেন। লিঞ্চের নিজস্ব বৈশিষ্টসুলভ পরাবাস্তববাদী শৈলীর সাথে অর্ধেক টেলিভিশন ও অর্ধেক চলচ্চিত্রের ফলাফল এই চলচ্চিত্রের ঘটনাবলিকে ব্যাখ্যার জন্য উন্মুক্ত করে দেয়। লিঞ্চ এই গল্পের ব্যাখ্যা প্রদানের প্রস্তাবকে প্রত্যাখান করেন এবং এই গল্প কি বিবৃত করছে তা নিয়ে গবেষণা করার বিষয়টি দর্শক, সমালোচক ও অভিনয়শিল্পী-কলাকুশলীদের কাছে ছেড়ে দেন। তিনি এই চলচ্চিত্রের ট্যাগলাইন দেন "স্বপ্নের শহরে ভালোবাসার গল্প"।
মনস্তাত্ত্বিক থ্রিলার হিসেবে শ্রেণিকৃত মুলহল্যান্ড ড্রাইভ চলচ্চিত্রটির জন্য লিঞ্চ ২০০১ সালের কান চলচ্চিত্র উৎসব থেকে শ্রেষ্ঠ পরিচালক বিভাগে কান চলচ্চিত্র উৎসব পুরস্কার (প্রি দে লা মিজ অঁ সেন) অর্জন করেন। তিনি দ্য ম্যান হু ওয়াজন্ট দেয়ার-এর জন্য প্রাপ্ত জোয়েল কোয়েনের সাথে যৌথভাবে এই পুরস্কারটি লাভ করেন। এছাড়া লিঞ্চ শ্রেষ্ঠ পরিচালনা বিভাগে একাডেমি পুরস্কারের মনোনয়ন লাভ করেন। চলচ্চিত্রটি নেওমি ওয়াটসের হলিউড প্রোফাইল বৃদ্ধি করে এবং এটি তারকা বর্ষীয়ান হলিউড অভিনেত্রী অ্যান মিলারের সর্বশেষ চলচ্চিত্র।
মুলহল্যান্ড ড্রাইভ প্রায়ই লিঞ্চের অন্যতম সেরা সৃষ্টিকর্ম এবং সর্বকালের সেরা চলচ্চিত্র হিসেবে বিবেচিত হয়। এটি ২০২২ সালে সাইট অ্যান্ড সাউন্ডের সমালোচকদের জরিপে সেরা চলচ্চিত্রের তালিকায় ৮ম স্থান অধিকার করে এবং ২০১৬ সালের বিবিসির জরিপের ২০০০ সালের পর নির্মিত সেরা চলচ্চিত্রের তালিকায় শীর্ষ স্থান অধিকার করে।
মুক্তি
২০০১ সালের মে মাসে কান চলচ্চিত্র উৎসবে মুলহল্যান্ড ড্রাইভ-এর উদ্বোধনী প্রদর্শনী অনুষ্ঠিত হয় এবং বিপুল প্রশংসিত হয়। লিঞ্চ এই উৎসব থেকে দ্য ম্যান হু ওয়াজন্ট দেয়ার-এর জন্য প্রাপ্ত জোয়েল কোয়েনের সাথে যৌথভাবে শ্রেষ্ঠ পরিচালক বিভাগে কান চলচ্চিত্র উৎসব পুরস্কার (প্রি দে লা মিজ অঁ সেন) অর্জন করেন। চলচ্চিত্রটি অনেক সমালোচকের কাছ থেকে ইতিবাচক পর্যালোচনা লাভ করে এবং লিঞ্চের কর্মজীবনের সবচেয়ে বেশি দর্শক প্রতিক্রিয়া লাভ করে।
চলচ্চিত্রটি রহস্যময় পোস্টার সংবলিত সংক্ষিপ্ত নাম "মুলহল্যান্ড ডিআর." হিসেবে প্রচার করা হয়।
বক্স অফিস
ইউনিভার্সাল পিকচার্স ২০০১ সালের ১২ই অক্টোবর মার্কিন যুক্তরাষ্ট্রের ৬৬টি প্রেক্ষাগৃহে মুলহল্যান্ড ড্রাইভ মুক্তি দেয়, যা প্রথম সপ্তাহে ৫৮৭,৫৯১ মার্কিন ডলারের বেশি আয় করে। পরবর্তীকালে এটি ২৪৭টি প্রেক্ষাগৃহে মুক্তি পায় এবং মার্কিন বক্স অফিস থেকে ৭,২২০,২৪৩ মার্কিন ডলার আয় করে। টিভিএ ফিল্মস ২০০১ সালের ২৬শে অক্টোবর চলচ্চিত্রটি কানাডায় প্রেক্ষাগৃহে মুক্তি দেয়। মার্কিন যুক্তরাষ্ট্রের বাইরে অন্যান্য অঞ্চলে চলচ্চিত্রটি ১২,৮৯৭,০৯৬ মার্কিন ডলার আয় করে। চলচ্চিত্রটি মূল মুক্তিতে বিশ্বব্যাপী মোট ২০,১১৭,৩৩৯ মার্কিন ডলার আয় করে এবং পরবর্তী পুনঃমুক্তিতে আরও অল্প অল্প আয় করে।
এয়ার্তো সেনা
আয়ার্তো সেনা দা সিলভা (জন্ম: ২১ মে, ১৯৬০ - মৃত্যু: ১ মে, ১৯৯৪) সাঁও পাওলু এলাকায় জন্মগ্রহণকারী বিখ্যাত ব্রাজিলীয় ফর্মুলা ওয়ান ড্রাইভার ছিলেন। তিনি মূলতঃ আয়ার্তো সেনা নামেই সমধিক পরিচিত ব্যক্তিত্ব। ১৯৮৮, ১৯৯০ ও ১৯৯১ সালে মোট তিনবার ফর্মুলা ওয়ান চ্যাম্পিয়নশীপের শিরোপা জয় করেন। আধুনিক যুগের সবচেয়ে আধিপত্যবিস্তারকারী ও সফলতম ফর্মুলা ওয়ান ড্রাইভার ছিলেন তিনি। ইতালির বোলোগনায় অনুষ্ঠিত ১৯৯৪ স্যান ম্যারিনো গ্রাঁ প্রি প্রতিযোগিতা চলাকালীন অটোড্রমো এঞ্জো ই দিনো ফেরারি বা আইমোলাতে অবস্থানরত অবস্থায় দূর্ঘটনায় মৃত্যুবরণ করেন। অনেক ক্রীড়ানুরাগী মোটর দৌঁড় প্রতিযোগিতার ইতিহাসে তাকে সর্বকালের সেরা ও দক্ষ চালকরূপে অভিহিত করে থাকেন।
খেলোয়াড়ী জীবন
চার বছর বয়সে তিনি একটি এক চাকাবিশিষ্ট কার্ট পান। ১৩ বছর বয়সে প্রথমবারের মতো কার্ট রেসিং প্রতিযোগিতায় অংশ নেন। ১৯৭৭ সালে সাউথ আমেরিকান কার্ট চ্যাম্পিয়নশীপ জয় করেন। ১৯৮১ সালে তিনি ব্রিটিশ ফর্মুলা ফোর্ড ১৬০০ চ্যাম্পিয়নশীপে অংশ নিয়ে জয় করেন। এছাড়াও তিনি তার নাম পরিবর্তন করে সেনা রাখেন। ১৯৮২ সালে সেনা ইউরোপিয়ান ও ব্রিটিশ ফর্মুলা ফোর্ড ২০০০ - এ দুইটি ইউরোপীয় চ্যাম্পিয়নশীপ জয় করেন। উইলিয়ামস, ম্যাকলারিন, ব্রাবহ্যাম ও টোলম্যান পর্যবেক্ষণ শেষে ১৯৮৪ সালে টোলম্যান দলে যোগ দেন।
সরকারি বালিকা উচ্চ বিদ্যালয়, দিনাজপুর
সরকারি বালিকা উচ্চ বিদ্যালয়, দিনাজপুর বাংলাদেশের দিনাজপুর জেলার দিনাজপুর সদর উপজেলার একটি মাধ্যমিক বিদ্যালয়। এটি ১৮৬৯ সালে প্রতিষ্ঠিত হয়।
শিক্ষা কার্যক্রম
প্রায় ২,০০০-এর অধিক শিক্ষার্থী এখানে পড়াশোনা করে। শিক্ষক আছেন মোট ৫৫ জন। এখানকার শিক্ষকগণ দক্ষ এবং বন্ধুত্বপরায়ণ।
অবকাঠামো
সরকারি বালিকা উচ্চ বিদ্যালয়, দিনাজপুর-এ মোট ৪টি ভবন রয়েছে। একটি ৩ তলা ভবন সহ শিক্ষার্থীদের জন্য মোট ৩৬ টি কক্ষ রয়েছে।
শিক্ষা সময়
প্রভাতি শাখা সকাল 7:00 টায় শুরু হয় এবং 11:55 মিনিটে শেষ হয়। দিবা শাখা দুপুর 12:20 টায় শুরু হয় এবং 5:25 এ শেষ হয়।
মিশেল ওবামা
মিশেল লভান রবিনসন ওবামা (জন্ম: জানুয়ারি ১৭, ১৯৬৪) হলেন একজন আমেরিকান আইনজীবী ও লেখক, যিনি ২০০৯ থেকে ২০১৭ সাল পর্যন্ত মার্কিন যুক্তরাষ্ট্রের ফার্স্ট লেডি ছিলেন। তিনি যুক্তরাষ্ট্রের ৪৪তম ও সাবেক প্রেসিডেন্ট বারাক ওবামার সহধর্মিণী এবং যুক্তরাষ্ট্রের প্রথম আফ্রিকান-আমেরিকান ফার্স্ট লেডি। ইলিনয় অঙ্গরাজ্যের অন্তর্ভুক্ত শিকাগোর উত্তরাংশে বেড়ে ওঠা মিশেল ওবামা প্রিন্সটন বিশ্ববিদ্যালয় ও হার্ভার্ড ল স্কুল থেকে গ্রাজুয়েশন সম্পন্ন করেন। কর্মজীবনের শুরুতে তিনি সিলডি অস্টিন নামক একটি আইন সংস্থায় কর্মরত ছিলেন  যেখানে প্রথমবার বারাক ওবামার সাথে তার পরিচয় ঘটে। পরবর্তীকালে তিনি শিকাগো বিশ্ববিদ্যালয়ের অ‍্যাসোসিয়েট ডীন অব স্টুডেন্ট সার্ভিস এবং শিকাগো মেডিকেল বিশ্ববিদ্যালয়ের ভাইস প্রেসিডেন্ট ফর কমিউনিটি অ‍্যান্ড এক্সটার্নাল অ্যাফেয়ার্স পদেও কর্মরত ছিলেন। ১৯৯২ সালে বারাক ওবামা ও মিশেল ওবামা বিবাহ বন্ধনে আবদ্ধ হন এবং এই দম্পতির দুই সন্তান আছে।
পরিবার এবং শিক্ষা
মিশেল লভান রবিনসন ১৭ জানুয়ারি ১৯৬৪ শিকাগোয় জন্মগ্রহণ করেন।
মিরপুর রয়্যালস
মিরপুর রয়্যালস একটি পাকিস্তানি পেশাদার টি-২০ ফ্র্যাঞ্চাইজি ক্রিকেট দল, যেটি কাশ্মীর প্রিমিয়ার লিগে অংশ নেয়।  দলটির নেতৃত্ব দিচ্ছেন পাকিস্তানের অলরাউন্ডার শোয়েব মালিক, কোচ পাকিস্তানের প্রাক্তন ক্রিকেটার ইনজামাম-উল-হক এবং সত্ত্বাধিকারী সুলেমান রাজা। দলটি মিরপুর জেলার রাজধানী মিরপুর শহরের প্রতিনিধিত্ব করছে।
ব্লেন্ডার (সফটওয়্যার)
ব্লেন্ডার হল ত্রিমাত্রিক কম্পিউটার গ্রাফিক্স তৈরির জন্য একটি ফ্রি ও মুক্ত-সোর্স সফটওয়্যার টুলকিট, যা থ্রিডি অ্যানিমেশন, ভিজুয়াল ইফেক্টস, চিত্রশিল্প, থ্রিডি প্রিন্টযোগ্য মডেল, ইন্টারঅ্যাক্টিভ থ্রিডি প্রদর্শনী, ভিডিও গেম গ্রাফিক্স ইত্যাদি কাজ সমর্থন করে। ব্লেন্ডারের বৈশিষ্ট্যাবলীর মধ্যে রয়েছে থ্রিডি মডেলিং, ইউভি ম্যাপিং, টেক্সচার প্রয়োগ, র‌্যাস্টার গ্রাফিক্স সম্পাদনা, স্কেলেটাল অ্যানিমেশন, তরল ও ধোঁয়া সিমুলেশন, পার্টিকেল কণা সিমুলেশন, কোমল বস্তু সিমুলেশন, ডিজিটাল ভাস্কর্য নির্মিতি, সমন্বিত চলন, রেন্ডারিং, মোশন গ্রাফিক্স, ভিডিও সম্পাদনা এবং কম্পোজিটিং, ইত্যাদি। অতীতে সফটওয়্যারটিতে একটি গেম ইঞ্জিন (Blender Game Engine) অন্তর্ভুক্ত ছিল, তবে ২০১৯ এর জুলাইয়ে ২.৮০ সংস্করণে তা বাদ দিয়ে দেয়া হয়েছে।
জটায়ুমঙ্গলম
জটায়ুমঙ্গলম (স্থানীয় উচ্চারণে উচ্চারণে সাডায়ামাংগালাম্) হলো দক্ষিণ ভারতের কেরালা রাজ্যের দক্ষিণ প্রান্তে অবস্থিত কোল্লাম জেলার একটি গ্রাম। আনুমানিক খ্রিস্টীয় সপ্তম শতকে জটায়ুমঙ্গলমে স্থাপন করা রাজ্যের রাজা 'নেদিলা পরন্তক নেদুম সদয়ন'-এর নাম অনুসারে এই স্থানটি চডয়মঙ্গলম নামে পরিচিতি পাচ্ছে বলে মনে করা হয়।
ভূগোল
জটায়ুমঙ্গলম ঐতিহাসিকভাবে বেশ গুরুত্বপূর্ণ একটি স্থান। এটি কোল্লম শহর থেকে ৩৭.৫ কিলোমিটার এবং রাজ্যের রাজধানী তিরুবনন্তপুরম থেকে মাত্র ৪৩ কিলোমিটার দূরে অবস্থিত। এটি কিলিমানুর থেকে ১৪ কিলোমিটার ও কোট্টারকরা থেকে ২১ কিলোমিটার দূরত্বে উভয়ে মধ্যবর্তীস্থানে অবস্থিত। গ্রামটি কোট্টারকরা তালুকের দক্ষিণপূর্ব দিকে অবস্থিত এবং কালোপাথরে ভরা অঞ্চল। সারা বছরই পর্যটকসহ বিভিন্ন সংস্থার ভূগোলবিশারদ এই অঞ্চলটি দর্শনে আসেন।
জনতত্ত্ব
২০১১ সালের ভারতের জনগণনা অনুসারে জটায়ুমঙ্গলম গ্রামের মোট জনসংখ্যা ২২৪৭৩ জন, যার মধ্যে ১০২৪২ জন পুরুষ এবং ১২২৩১ জন নারী। ছয় বৎসর অনূর্ধ্ব শিশু সংখ্যা ২৩০৪ জন যা জনসংখ্যার ১০.২৫ শতাংশ। মোট ছয় বৎসরোর্ধ্ব জনসংখ্যা ১৮৮৩৪ জন তথা ৯৩.৩৮ শতাংশ সাক্ষরজ্ঞানের অধিকারী।
ইন্সটিটিউট ফর ওয়াটারশেড ডেভেলপমেন্ট এন্ড ম্যানেজমেন্ট, জটায়ুমঙ্গলম, কেরালা
ইন্সটিটিউট ফর ওয়াটারশেড ডেভেলপমেন্ট এন্ড ম্যানেজমেন্ট হলো জটায়ুমঙ্গলমে অবস্থিত রাজ্য স্তরের ভূমি উন্নয়ন দপ্তরের একটি প্রশিক্ষণ কেন্দ্র। এটি ভু-সংস্কার ছাড়াও অনবীকরণযোগ্য খনিজের সংরক্ষণ ও জনসচেতনতা তৈরীর কাজ করে থাকে। পরিবেশের বাস্তুবিষয়ক আলোচনাসভাগুলি এই সংস্থার অধীনস্থ।
মহাকাব্যে উল্লেখ
জটায়ুমঙ্গলম স্থানটির সাথে ভারতীয় হিন্দু মহাকাব্য রামায়ণের ঘটনাপ্রবাহের বিশেষ সংযোগ রয়েছে। রামায়ণ অনুসারে লঙ্কার (যা বর্তমানে শ্রীলঙ্কা নামে পরিচিত) রাজা তথা অসুররাজ রাবণ তার প্রতিদ্বন্দ্বী রামের স্ত্রী সীতাকে অপহরণ করে পুষ্পক বিমানে চড়ে আকাশপথে তার নিজের লঙ্কা রাজ্যে নিয়ে যাওয়ার পরিকল্পনা করেন। পরিকল্পনায় সফল হয়ে তিনি সীতাকে অপহরণ করলে রামের পিতার পরম মিত্র জটায়ু পথে রাবণকে বাধা দিলে তাদের মধ্যে যুদ্ধ শুরু হয়। যুদ্ধে রাবণ জটায়ুর একটি ডানা ছেদ করে ও সীতাকে নিয়ে পালিয়ে যান। মরণক্ষত নিয়ে বৃদ্ধ জটায়ু একটি বৃৃহদাকৃতি পাথরের ওপর এসে পড়ে। পরে রাম ও লক্ষ্মণের সহিত জটায়ু সাক্ষাৎ হলে জটায়ু সমস্ত খবর তাদের দেন এবং রামের কোলে শেষ নিঃশ্বাস ত্যাগ করেন। এভাবে ঐ বৃহদাকৃতি প্রস্তরখণ্ড জটায়ুপুর নাম পায়।
জটায়ু হলেন কশ্যপ মুনির পৌত্র তথা অরুণের পুত্র ও গৃৃধ্নিরূপী গরুড়ের ভ্রাতুষ্পুত্র। পর্যটকদের কাছে জটায়ুপাড়া অন্যতম আকর্ষণ ও তীর্থযাত্রাগুলির অন্যতম। পাথরটির ওপর বর্তমানে সুসজ্জিত একটি ক্ষতবিক্ষত জটায়ুর আকৃতিসহ স্থাপত্য রয়েছে এবং জটায়ুপাড়াতে রয়েছে আঠারো ফুট উচ্চতা বিশিষ্ট একটি নির্মীয়মান রামমূর্তি।
বিতর্ক
অন্ধ্রপ্রদেশ রাজ্যের লেপক্ষী অঞ্চলের সাথেও একই ইতিহাস জড়িত এবং কেরালার রামক্কলমেট্টুতে তার শেষকৃৃত্য সম্পন্ন হয়। রাম জটায়ুকে শায়িত অবস্থা থেকে উঠতে বলেন, যা তেলুগু ভাষাতে "লে পক্ষী" (বা ওঠো পক্ষী) উচ্চারিত হয়, এভাবেই এই স্থানটির নাম হয় লেপক্ষী।
কিন্তু বাল্মিকী রামায়ণ অনুসারে রাম কখনোই বিন্ধ্য পর্বত অতিক্রম করেননি। সর্বতীর্থ গ্রন্থ অনুসারে জটায়ু মহারাষ্ট্রে আকোলা আহমদনগর অঞ্চলে পতিত হন। সেখানে জটায়ুর নামে একটি মন্দির রয়েছে এবং মন্দিরের নিকটে পুকুরটিকে ছয় নদীর সম্মিলিত ধারার উপস্থিতির কথা বিশ্বাস করা হয়। রামায়ণের একাধিক আঞ্চলিক সংস্করণে কেরালা ও অন্ধ্রপ্রদেশের উক্ত স্থানগুলির নাম পাওয়া যায়, মূল বাল্মিকী রামায়ণে নয়।
মন্নুজান সুফিয়ান
বেগম মন্নুজান সুফিয়ান বাংলাদেশ আওয়ামী লীগের একজন রাজনৈতিক নেত্রী, সংসদ সদস্য এবং শ্রম ও কর্মসংস্থান মন্ত্রণালয়ের প্রতিমন্ত্রী।
জটায়ুমঙ্গলম
জটায়ু পরিবেশ উদ্যান
জটায়ু আর্থ'স সেন্টার, যা জটায়ু পরিবেশ উদ্যান বা জটায়ু রক নামেও পরিচিত, এটি হলো কেরালা রাজ্যের কোল্লাম জেলার জটায়ুমঙ্গলমে অবস্থিত একটি উদ্যান ও পর্যটনকেন্দ্র। এটি সমুদ্রপৃৃষ্ঠ থেকে ৩৫০ মিটার (১২০০ ফুট) উচ্চতায় অবস্থিত। এই পরিবেশ উদ্যানটিতে বিশ্বের একমাত্র বৃহত্তম ২০০ ফুট লম্বা, ১৫০ ফুট চওড়া ও ৭০ ফুট উচ্চতাযুক্ত পাখির ভাস্কর্য রয়েছে, যা জটায়ুর উদ্দেশ্যে উৎসর্গীকৃৃত। এই উদ্যানটি নির্মাণ-সংরক্ষণ-হস্তান্তর নীতিভুক্ত কেরালা রাজ্যে অবস্থিত প্রথম প্রকাশ্য ব্যক্তিগত পর্যটন কেন্দ্র। ভাস্কর রাজীব অঞ্চল হলেন জটায়ুর মূর্তি তৈরীর নকশাকর।
মন্নুজান সুফিয়ান
প্রাথমিক জীবন
মন্নুজান সুফিয়ান ১ জানুয়ারি ১৯৫৩ সালে খুলনা জেলার দিঘোলিয়ায় জন্মগ্রহণ করেন। ১৯৬৯ সালে খুলনা সরকারি মহিলা কলেজ থেকে স্নাতক শেষ করেন। তার স্বামী আবু সুফিয়ান বীর প্রতীক খেতাব প্রাপ্ত মুক্তিযোদ্ধা, রাজনীতিবিদ ও শ্রমিক নেতা ছিলেন। পিতা মোসলেম মিয়া ও মাতা জোহরা বেগম।
জটায়ুমঙ্গলম
জটায়ু পরিবেশ উদ্যান
উদ্যানটির দ্বিতীয় পর্যায়ের সংস্কারমূলক কাজ ১৭ই আগস্ট ২০১৮ খ্রিস্টাব্দে সম্পন্ন হয় ও তা জনসাধারণের দর্শনের জন্য খুলে দেওয়া হয়।
মন্নুজান সুফিয়ান
রাজনৈতিক ও কর্মজীবন
২০০৯-২০১৪ মেয়াদে তিনি শ্রম ও কর্মসংস্থান মন্ত্রণালয়ের প্রতিমন্ত্রীর দায়িত্ব পালন করেন। ২০১৪-২০১৮ মেয়াদে তিনি শ্রম ও কর্মসংস্থান মন্ত্রণালয় সম্পর্কিত স্থায়ী কমিটির সভাপতির দায়িত্ব পালন করেন। একদশ সংসদেও তিনি শেখ হাসিনার চতুর্থ মন্ত্রিসভার শ্রম ও কর্মসংস্থান মন্ত্রণালয়ের প্রতিমন্ত্রীর দায়িত্ব পালন করছেন।
সরাইকেল্লা
ভূগোল
সরাইকেল্লা শহরটি দক্ষিণ ঝাড়খণ্ডের কোলহান বিভাগ দিয়ে বয়ে যাওয়া খড়কাই নদীর দক্ষিণ তীরে অবস্থিত৷ এটি জামশেদপুর শহরের সাথে সড়ক পথে যুক্ত৷
দেশীয় রাজ্য
সরাইকেল্লা রাজ্য ছিলো ব্রিটিশ ভারতে অবস্থিত একটি দেশীয় রাজ্য৷ এটি উড়িষ্যার দেশীয় রাজ্যগোষ্ঠীর মধ্যে অবস্থিত ছিলো, যা বর্তমানে ঝাড়খণ্ড রাজ্যের অন্তর্গত একটি পূর্বতন স্বাধীন দেশীয় রাজ্য। রাজ্যটির রাজধানী ছিলো এই শহরে৷ মোটামুটিভাবে ১১৬৩ বর্গ কিলোমিটার জুড়ে বিস্তৃত এই রাজ্যের ১৯০১ খ্রিস্টাব্দের নথি অনুসারে বার্ষিক রাজস্বের পরিমাণ ছিলো ৯২,০০০ ভারতীয় মুদ্রা৷ এটি ছোটনাগপুরের নয়টি দেশীয় রাজ্যের একটি, যা বেঙ্গল প্রেসিডেন্সির অধীনস্থ ছিলো৷ রাজ্যটির শেষ শাসক রাজা আদিত্যপ্রতাপ সিংহদেও ১৯৪৮ খ্রিস্টাব্দের ১৮ই মে তারিখে রাজ্যটি ভারতীয় অধিরাজ্যে যোগদান করার সম্মতিপত্রে স্বাক্ষর করেন৷
সংস্কৃতি
সরাইকেল্লা ছৌ নাচের জন্য বিখ্যাত৷ এটি ওড়িয়া এবং হো উভয় জাতির মিশেলে তৈরী একটি শিল্প কলা৷   এছাড়া একাধিক দর্শনীয় স্থানের মধ্যে রয়েছে পূর্বতন রাজার রাজপ্রাসাদ, কুদরসাই মন্দির, অতিথিশালা, শিব মন্দির এবং একাধিক সাংস্কৃতিক স্থল৷ রথ যাত্রা এবং দুর্গাপূজা যথেষ্ট ধুমধাম করে পালন করা হয়৷
জনতত্ত্ব
২০১১ খ্রিস্টাব্দে ভারতের জনগণনা অনুসারে সরাইকেল্লা শহরের জনসংখ্যা ২৬,১৪৫ জন৷ জনসংখ্যার ৫৩ শতাংশ পুরুষ ও ৪৭ শতাংশ নারী৷ শহরটির মোট সাক্ষরতার হার ৭০ শতাংশের মতো যেখানে পুরুষ সাক্ষরতার হার ৭৮ শতাংশ ও নারী সাক্ষরতার হার ৬১ শতাংশ৷ সরাইকেল্লার জনসংখ্যার ১২ শতাংশ ছয় বৎসর অনূর্ধ্ব৷
শেখ হাসিনা মেডিকেল বিশ্ববিদ্যালয়, খুলনা
শেখ হাসিনা মেডিকেল বিশ্ববিদ্যালয়, খুলনা   বাংলাদেশের একটি সরকারি মেডিকেল বিশ্ববিদ্যালয়। দেশের চিকিৎসা ক্ষেত্রে উচ্চ শিক্ষা, গবেষণা ও সেবার মান এবং সুযোগ-সুবিধা সম্প্রসারণ ও উন্নয়নের নিমিত্ত শেখ হাসিনা মেডিকেল বিশ্ববিদ্যালয় প্রতিষ্ঠিত হয়।
ইতিহাস
২০১৯ সালের ২১ জুলাই মেডিকেল বিশ্ববিদ্যালয় করতে খুলনা জেলা উন্নয়ন সমন্বয় কমিটি প্রধানমন্ত্রীর কার্যালয়ে প্রস্তাব পাঠায় । পরবর্তীতে জেলা প্রশাসক সম্মেলনে এই বিষয়টি উত্থাপন করেন তৎকালীন জেলা প্রশাসক মোহাম্মদ হেলাল হোসেন। তিনি ১৯ আগস্ট লিখিতভাবে প্রধানমন্ত্রীর কার্যালয়ে প্রস্তাবনা দেন। প্রস্তাবনাটি অনুমোদনের পর ২০১৯ সালের ৮ সেপ্টেম্বর বিশ্ববিদ্যালয় স্থাপনে নির্দেশনা দেওয়া হয়।
উপাচার্যগণ
নিম্নোক্ত ব্যক্তিবর্গ শেখ হাসিনা মেডিকেল বিশ্ববিদ্যালয়ের উপাচার্য হিসেবে দায়িত্ব পালন করেন:
ডোনাল্ড নাইট
ডোনাল্ড জন নাইট (Donald Knight; জন্ম: ১২ মে, ১৮৯৪ - মৃত্যু: ৫ জানুয়ারি, ১৯৬০) সারের সাটন এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯২১ সালে সংক্ষিপ্ত সময়ের জন্য আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে সারে ও অক্সফোর্ডের প্রতিনিধিত্ব করেছেন। দলে মূলতঃ ডানহাতি উদ্বোধনী ব্যাটসম্যান হিসেবে খেলেছেন ডোনাল্ড নাইট।
ঘরোয়া ক্রিকেটে দূর্দান্ত ক্রীড়াশৈলী প্রদর্শনের স্বীকৃতিস্বরূপ ১৯১৫ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন তিনি।
প্রারম্ভিক জীবন
সচরাচর প্রথম বিশ্বযুদ্ধের পর অন্যতম পরিচ্ছন্ন শৌখিন খেলোয়াড় হিসেবে তাকে গণ্য করা হয়ে থাকে। ক্রিজে বল মোকাবেলায় তার দৃঢ়তা ব্যাটসম্যানদের কাছে আদর্শ প্রতিকৃতিস্বরূপ।
ম্যালভার্ন কলেজে অধ্যয়ন করেন। এ সময়ে পূর্ণাঙ্গ খেলোয়াড়ের ন্যায় বল রক্ষণাত্মক ঢংয়ে খেলেও ধারাবাহিকভাবে রান তুলেছিলেন। ১৯০৯ থেকে ১৯১৩ সালে ধারাবাহিকভাবে পাঁচ বছর বিদ্যালয় একাদশ দলের পক্ষে ব্যাটিং উদ্বোধনে নেমেছেন। ৪৬.৮৮ গড়ে ২,৮৬০ রান তুলেন। তন্মধ্যে, শেষ দুই বছর দলের অধিনায়কের দায়িত্বে ছিলেন। ১৯১১ সালে এইচ. কে. ফস্টার একাদশের বিপক্ষে ২১১ রানের ইনিংস খেলে বাহ্বা কুড়ান ও উদীয়মান খেলোয়াড়ের মর্যাদা লাভ করেন। দুই বছর পর ওল্ড মালভার্নিয়ান্সের বিপক্ষে খেলায় ১২২ ও অপরাজিত ১৩৩ রান তুলেছিলেন। এ অসম্ভব কীর্তিকালীন তখনও ছাত্রত্ব বজায় ছিল তার। ছাত্রাবস্থাতেই ১৯০৯ সালে ১৫ বছর বয়সে সারের পক্ষে খেলার সুযোগ পান ও ৫৩ রান তুলেছিলেন।
প্রথম-শ্রেণীর ক্রিকেট
এর দুই বছর পর সারের পক্ষে প্রথম-শ্রেণীর ক্রিকেটে অভিষেক ঘটে ডোনাল্ড নাইটের। ১৯১৪ সালে নবীন ছাত্র অবস্থাতেই অক্সফোর্ডের ব্লু লাভে স্বীয় সক্ষমতা দেখান। ঐ বছরের বিশ্ববিদ্যালয় খেলায় সর্বোচ্চ ও সেরা ইনিংস উপহার দেন তিনি।
বিশ্বযুদ্ধের কারণে তার স্বর্ণালী সময় কেড়ে নেয়। সৈনিক থাকা অবস্থাতেও গুরুত্বহীন খেলায় বিস্ময়কর ক্রীড়াশৈলী প্রদর্শন করেছেন। তন্মধ্যে, ১৯১৬ সালে ওভালে দ্বি-শতক রানের ইনিংস খেলেছিলেন। প্রথম বিশ্বযুদ্ধের আগেপাছে অক্সফোর্ড থেকে ব্লু লাভ করেন তিনি। বিশ্ববিদ্যালয় জীবন শেষ করে খেলার জগতে ফিরে আসেন।
২০২১–২২ রঞ্জি ট্রফি
২০২১–২২ রঞ্জি ট্রফি হল ভারতের প্রথম-শ্রেণীর ক্রিকেট প্রতিযোগিতা রঞ্জি ট্রফির ৮৭তম আসর। দুটি পর্বে এই প্রতিযোগিতা সম্পন্ন হয়। প্রথম গ্রুপ পর্ব ১৭ ফেব্রুয়ারি থেকে ১৫ মার্চ ও নক-আউট পর্ব ৬ থেকে ২৬ জুন পর্যন্ত।  কোভিড-১৯ মহামারীর জন্য প্রতিযোগিতা শুরু হতে অনেকটা দেরি হওয়ায় পূর্বের আসরের মত পাঁচটি গ্রুপ করা হয়নি বরং আটটি এলিট গ্রুপে দলগুলিকে বিভক্ত করা হয় এবং প্লেট গ্রুপ রাখা হয়। আটটি এলিট গ্রুপের প্রতিটির প্রথম স্থানাধিকারী দলগুলি নক-আউট পর্বে উত্তীর্ণ হয় এবং আটটি দলের মধ্যে প্রথম সাতটি সরাসরি কোয়ার্টার ফাইনাল খেলার সুযোগ পায় এবং সর্বশেষ দলটি প্লেট গ্রুপের শীর্ষ স্থানাধিকারী দলের সঙ্গে প্রাক-কোয়ার্টার ফাইনাল ম্যাচে অবতীর্ণ হয়।
প্রতিযোগিতার প্রথম রাউন্ডেই বিহারের সাকিবুল গাজি প্রথম-শ্রেণীর ক্রিকেটে প্রথম ব্যাটসম্যান হিসেবে অভিষেক ম্যাচে ত্রিশতরান করেন। ফাইনালে মধ্যপ্রদেশ মুম্বইকে ৬ উইকেটে হারিয়ে প্রথম বারের জন্য বিজয়ী হয়।
দল
দলগুলির গ্রুপ অনুযায়ী বিভাজন:
ডোনাল্ড নাইট
টেস্ট ক্রিকেট
১৯২১ সালে অপ্রতিদ্বন্দ্বী অস্ট্রেলিয়া দলের বিপক্ষে দুই টেস্ট খেলার জন্যে ইংরেজ দলে অন্তর্ভুক্ত করা হয়। কিন্তু খেলায় তিনি খুব কমই প্রভাব বিস্তার করতে সক্ষম হয়েছিলেন। চার ইনিংসে ব্যাটিং উদ্বোধনে নেমে তিনি মাত্র ৫৪ রান তুলেছিলেন। প্রথম-শ্রেণীর খেলায় স্বর্ণালী সময়ের ছিটেফোঁটা তার মাঝে দেখা যায়নি। সম্ভবতঃ পূর্বের বছরে হ্যাস্টিংসে ফিল্ডিংকালে মাথায় আঘাত লাভই এর প্রধান কারণ ছিল।
অবসর
১৯৩৭ সালে পুনরায় ১২টি খেলায় অংশগ্রহণের পর অবসর নেন তিনি। হ্যাম্পশায়ারের বিপক্ষে দুই ঘণ্টারও কম সময়ে সেঞ্চুরি করেন। সবগুলো প্রথম-শ্রেণীর খেলায় অংশ নিয়ে ১৩ সেঞ্চুরি সহযোগে ৩০.৮৪ গড়ে ৬,২৩১ রান তুলেছিলেন। ১৯২৫ সালে ফ্রি ফরেস্টার্সের সদস্যরূপে অক্সফোর্ডে অনুষ্ঠিত খেলায় অক্সফোর্ড বিশ্ববিদ্যালয়ের বিপক্ষে ব্যক্তিগত সর্বোচ্চ অপরাজিত ১৫৬ রান তুলেছিলেন। গুরুত্বহীন ক্রিকেটে অক্সফোর্ড হার্লেকুইন্স, ওল্ড মালভার্নিয়ান্স ও সাটনের পক্ষে খেলেছেন। ১৯২৬ সালে সাটনের সদস্যরূপে বর্তমান উইম্বলডন মাঠে অপরাজিত ২০৫ রানের ইনিংস খেলে রেকর্ড গড়েছিলেন। ১৯৪৭ সালে ৫৩ বছর বয়সেও এটনের বিপক্ষে এমসিসির সদস্যরূপে ১১১ রান তুলেছিলেন।
ক্রিকেট খেলার পাশাপাশি ১৯২০ সালে ওয়েস্টমিনস্টার স্কুলে ক্রিকেট খেলার শিক্ষকরূপে কাজ করতে থাকেন। সেখানে তিনি বালকদেরকে প্রিয় খেলায় প্রশিক্ষণ দিতেন।
আমজাদ হোসেন (দ্ব্যর্থতা নিরসন)
আমজাদ হোসেন দ্বারা উইকিপিডিয়ায় থাকা নিবন্ধ নিচের যে কাউকে বোঝানো যেতে পারেঃ-
ভারত জাতীয় কাবাডি দল
থাম্ব|টিম ইন্ডিয়া পুরুষদের কাবাডিতে স্বর্ণপদক জিতেছিল ভারত জাতীয় কাবাডি দল আন্তর্জাতিক কাবাডি খেলায় ভারতের প্রতিনিধিত্বকারী দল।
বিশ্বকাপ
ভারত জাতীয় কাবাডি দল প্রতিটি বিশ্বকাপ কাবাডি প্রতিযোগিতায় অপরাজিত থেকেছে এবং স্বর্ণপদক লাভ করেছে।
এশিয়ান গেমস
ভারত জাতীয় কাবাডি দল প্রতিটি এশিয়ান গেমস কাবাডি প্রতিযোগিতায় অপরাজিত থেকেছে এবং স্বর্ণপদক লাভ করেছে।
বর্ণালি
থাম্ব|স্পেকট্রামের বৈশিষ্ট্য সূর্যের সাদা আলো যদি কোনো প্রিজমের ভেতর দিয়ে চালনা করা হয় তাহলে তা বিভিন্ন বর্ণের আলোতে বিশ্লিষ্ট হয়। বিভিন্ন তরঙ্গদৈর্ঘ্যের আলো আলাদা আলাদা প্রতিসরণ কোনে প্রতিসরিত হওয়ার ফলে এমনটি হয়ে থাকে। বিভিন্ন বর্ণের আলোর এ সমাহারকে বর্ণালি বলা হয়। এর ইংরেজি প্রতিশব্দ হলো Spectrum।
ইতিহাস
১৭শতকের দিকে স্যার আইজাক নিউটন সূর্যের সাদা আলোকে প্রিজমের মধ্য দিয়ে চালনা করে দেখেছিলেন যে সাদা আলো থেকে সাতটি বর্ণ তৈরি হয়। এগুলো হলো বেগুনি, নীল, আসমানি, সবুজ, হলুদ, কমলা ও লাল। এভাবে বর্ণালি আবিষ্কৃত হয়। আবিষ্কারের কিছুকাল পরে ব্রিটিশ বিজ্ঞানী ওয়ালস্টোন সাত রঙ্গের বর্ণালির মধ্যে কিছু কালো রেখা খুঁজে পান। পরবর্তীতে এই কালো রেখা নিয়ে গবেষণা করেন জার্মান বিজ্ঞানী জোসেফ ফ্রনহফার। সূর্যালোকের এই কালো বর্ণালিকে বিজ্ঞানির নামানুসারে নামকরণ করা হয় ফ্রনহফার বর্ণালি। ফ্রনহফারের মৃত্যুর পর বিজ্ঞানী কার্শফ ও বুনসেন বর্ণালি নিয়ে পুনরায় গবেষণা শুরু করেন। তবে তাঁদের গবেষণার বিষয় সৌর বর্ণালি ছিল না। তাঁরা সোডিয়াম ক্লোরাইড মিশ্রিত জলে কাপড় ভিজিয়ে তাতে আগুন ধরিয়ে দেন। অদ্ভুত ব্যাপার হলো, তারা দেখেন হলুদ বর্ণ বাদে অন্য সাতটি রঙ এর অস্তিত্ব নেই। পরবর্তীতে আরো সামান্য পরীক্ষা করে বুঝতে পারেন যে, হলুদ বর্ণালিটি এসেছে সোডিয়াম থেকে, ক্লোরিন থেকে নয়। এভাবে তারা বর্ণালি ব্যবহার করে মৌল শনাক্তকরণ এর পদ্ধতি আবিষ্কার করেন। কারণ ঘটনা থেকে এটি পরিষ্কারভাবে বোঝা যায় যে, প্রতিটি মৌলেরই নির্দিষ্ট বৈশিষ্ট্যসূচক বর্ণালি বিদ্যমান এবং একটি মৌলের বর্ণালি অন্য মৌলের বর্ণালির সাথে মিলবে না।
বিভিন্ন প্রকার বর্ণালি
অশুদ্ধ বর্ণালিঃ এক্ষেত্রে সাদা বর্ণের আলোসমূহ আলাদাভাবে পর্দায় না পড়ে এক বর্ণের আলো অন্য বর্ণের আলোর উপরে উপরিপাতিত হয়। ফলে আলোক বর্ণসমূহ স্পষ্টভাবে বোঝা যায় না। এই বর্ণালিকে অশুদ্ধ বর্ণালি বলে।
উজ্জ্বল বর্ণালিঃ পরমাণুর ক্ষেত্রে ইলেক্ট্রন উচ্চ কক্ষপথ হতে নিম্ন কক্ষপথে আসার সময় যে বর্ণালির উদ্ভব হয় তাকে উজ্জ্বল বর্ণালি বলা হয়।
অনুজ্জ্বল বর্ণালিঃ অপরদিকে, পরমাণুতে কোনো ইলেক্ট্রন যখন নিম্ন শক্তিস্তর হতে উচ্চ শক্তিস্তরে গমন করে তখন ইলেক্ট্রনটি শক্তি শোষণ করে। এর ফলে যে বর্ণালির সৃষ্টি হয় তাকে অনুজ্জ্বল বর্ণালি বলে।
রেখা বর্ণালিঃ কোনো গ্যাসের মধ্যে লঘু চাপে তড়িচ্চুম্বকীয় রশ্মি প্রয়োগ করলে সেই গ্যাসীয় পরমাণুর ইলেকট্রন উত্তেজিত হয়। ফলে রশ্মি বিকিরিত হয়। একে রেখা বর্ণালি বা পারমাণবিক বর্ণালি হিসেবে অভিহিত করা হয়।
গুচ্ছ বর্ণালিঃ কোনো গ্যাসকে উত্তপ্ত করে তড়িচ্চুম্বকীয় রশ্মি প্রয়োগ করা হলে বর্ণালিতে কাছাকাছি কয়েক গুচ্ছ রেখা দেখা দেয়। এ ধরনের বর্ণালিকে গুচ্ছ বর্ণালি বলা হয়। এর অপর নাম আণবিক বর্ণালি।
নিরবচ্ছিন্ন বর্ণালিঃ কোনো কঠিন বস্তুতে মাত্রাতিরিক্ত উত্তপ্ত করা হলে উক্ত উত্তপ্ত পদার্থ বর্ণালি নিঃসরণ করে। একে নিরবচ্ছিন্ন বর্ণালি বলে।
উপর্যুক্ত বর্ণালির পাশাপাশি আরো বিভিন্ন বর্ণালি দেখা যায়। যেমনঃ তড়িচ্চুম্বকীয় বর্ণালি, NMR বর্ণালি, হাইড্রোজেন বর্ণালি, মাইক্রোওয়েভ বর্ণলি, কম্পন বর্ণালি, দৃশ্যমান বর্ণালি, ESR বর্ণালি, ইলেক্ট্রন বর্ণালি, নিকট-অবলোহিত বর্ণালি।
পদার্থে বর্ণালির প্রভাব
বর্ণালির ফলে পদার্থে আলাদা কিছু বৈশিষ্ট্য এর সৃষ্টি হয়। যেমনঃ
ক. প্রতিপভাঃ তড়িৎচুম্বকীয় বিকিরণ শোষণ করার ফলে কিছু পদার্থে প্রতিপভা দেখা দেয়। অর্থাৎ, উক্ত পদার্থটি শোষিত আলোকরশ্মি নির্গমন করতে থাকে যা শোষিত আলোকরশ্মির চেয়ে কম তরঙ্গদৈর্ঘ্যের হয়, একে প্রতিপভা বলে।
খ. অনুপ্রভাঃ রশ্মি শোষন করার পরে সরিয়ে নেওয়ার পরেও(সাদা আলো হতে) কিছু পদার্থ আলো দিতে থাকে। এ ঘটনাকে অনুপ্রভা বলে। MgS এ ধর্ম প্রদর্শন করে।
গ. স্বতঃপ্রভাঃ কিছু পদার্থ দিনের বেলায় সৌর শক্তি শোষন করে রাতের বেলায় আলো বিকিরণ করতে থাকে স্বতঃস্ফূর্তভাবে। বিকিরণকাল নির্দিষ্টও থাকে না। এই ঘটনাকে স্বতঃপ্রভা বলা হয়।
ব্যবহার
১. UV (আল্ট্রাভায়োলেট রশ্মি) সাধারণত শিল্প কারখানায় ব্যবহৃত হয়। এছাড়াও চিকিৎসাক্ষেত্রে যেমন ক্যান্সার নিরাময়ে, ব্যাকটেরিয়া ধ্বংসে, দাঁতের চিকিৎসায় নির্দিষ্ট তরঙ্গদৈর্ঘ্যের আল্ট্রাভায়োলেট রশ্মি ব্যবহার করা হয়। জাল টাকা শনাক্তকরণেও আল্ট্রাভায়োলেট রশ্মি ব্যবহার করা হয়।
২. IR (ইনফ্রারেড রশ্মি) জৈব ও অজৈব রসায়নে ব্যবহার করা হয়। কার্যকরী মূলক শনাক্তকরণে এটি যথেষ্ট উপযোগী রশ্মি। ক্যান্সার নির্ণয়ে, মস্তিষ্কের রোগ নির্ণয় ও স্ট্রোক চিকিৎসায় ইনফ্রারেড রশ্মি ব্যবহৃত হয়। ইনফ্রারেড রশ্মির বেশি ব্যবহার চিকিৎসাক্ষেত্রে দেখা যায়।
৩. NMR (নিউক্লিয়ার ম্যাগ্নেটিক রেজোন্যান্স) রশ্মি প্রয়োগের ফলে কোনো রাসায়নিক পদার্থের আণবিক ও গাঠনিক বৈশিষ্ট্য সম্বন্ধে জানা যায়। এছাড়াও NMR ব্যবহার করে MRI (ম্যাগনেটিক রেজোন্যান্স ইমেজিং) এর সাহায্যে পরমাণুর চৌম্বক ধর্ম কাজে লাগিয়ে ক্যান্সার রোগ শনাক্ত করা হয়।
৪. কোনো মৌলকে বুনসেন বার্নারে অধিক উদ্বায়ী পদার্থের সাহায্যে উত্তপ্ত করলে সেই মৌলের বৈশিষ্ট্যসূচক বর্ণ উড়ে যায়। এর ফলে মৌল শনাক্ত করা যায়।
ডেরেক আন্ডারউড
ডেরেক লেসলি আন্ডারউড, এমবিই (Derek Underwood; জন্ম: ৮ জুন, ১৯৪৫) কেন্টের ব্রোমলি এলাকায় জন্মগ্রহণকারী ইংল্যান্ডের সাবেক আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ বোলার ছিলেন। ধীরগতিতে বামহাতে অর্থোডক্স বোলিংয়ের পাশাপাশি ডানহাতে ব্যাটিংয়ে দক্ষ ছিলেন ‘ডেডলি’ ডাকনামে পরিচিত ডেরেক আন্ডারউড। এছাড়াও তিনি মেরিলেবোন ক্রিকেট ক্লাবের প্রেসিডেন্টের দায়িত্ব পালন করেছেন।
প্রারম্ভিক জীবন
বেকেহাম ও পেঞ্জ গ্রামার স্কুলে অধ্যয়ন করেন। কিশোর বয়সেই প্রথম-শ্রেণীর ক্রিকেটে বোলার হিসেবে নিজেকে প্রতিষ্ঠিত করতে প্রয়াস চালান তিনি। কেন্ট ক্রিকেট ক্লাবের পক্ষে কাউন্টি ক্রিকেটে অংশ নেন। ১৯৬৩ সালে ১৭ বছর বয়সে ইয়র্কশায়ারের বিপক্ষে প্রথম-শ্রেণীর ক্রিকেটে অভিষেক ঘটে তার। অভিষেক মৌসুমেই সর্বকনিষ্ঠ খেলোয়াড় হিসেবে ১০০ কাউন্টি চ্যাম্পিয়নশীপের উইকেট লাভ করেন। এছাড়াও আরও নয়বার এক মৌসুমে শততম উইকেট পেয়েছিলেন। কিন্তু তার ব্যাটিংয়ে দক্ষতা তেমন ছিল না। ৬৭৬ খেলায় অংশ নিয়ে প্রতি ইনিংসে প্রায় দশ রান তুলতে পেরেছিলেন। ১৯৭১ সালে মাত্র ২৫ বছর বয়সেই নিজস্ব সহস্রতম প্রথম-শ্রেণীর উইকেট তুলে নেন। কেবলমাত্র জর্জ লোহম্যান ও উইলফ্রেড রোডস তার চেয়ে কম বয়সে ১,০০০ উইকেটের সন্ধান পেয়েছেন। এছাড়াও এ বয়সেই শততম টেস্ট উইকেট পেয়েছিলেন আন্ডারউড।
খেলোয়াড়ী জীবন
১৯৬০-এর দশকের শেষদিকে খেলোয়াড়ী জীবন শুরু করেন। এরপর দূর্দাণ্ড প্রতাপে এক দশকেরও অধিককাল বিশ্বের অন্যতম সেরা স্পিন বোলারের মর্যাদা লাভ করেছেন। ধ্রুপদী স্পিনার না হবার ফলে আন্ডারউড মিডিয়াম পেস বোলিংয়ে পারদর্শী ছিলেন তিনি। প্রায়শঃই সিমিংয়ের অনুপযোগী ইংরেজ উইকেটে দক্ষতা দেখান। এরফলে তিনি ‘ডেডলি’ ডাকনামে পরিচিতি পান। পরিসংখ্যানগতভাবে তিনি ইংল্যান্ডের ছাতা হিসেবে কাজ করেছেন বিশেষভাবে বৃষ্টির দিনগুলোয়। তার ইনসুইং বলে ব্যাটসম্যানগণ লেগ বিফোরের ফাঁদে ধরা পড়তেন। এছাড়াও তিনি ধারাবাহিকভাবে নিখুঁতভাবে বোলিং করে দারুণ জনপ্রিয়তা পান।
২৫.৮৩ গড়ে ২৯৭টি টেস্ট উইকেট লাভ করেন আন্ডারউড। ১৯৬৮ সালে পঞ্চম টেস্ট শেষ হবার মাত্র আধা ঘণ্টা পূর্বে চার অস্ট্রেলীয় উইকেট লাভ করেন মাত্র ২৭ বলে। কিন্তু পঞ্চম দিনে প্রচণ্ড বজ্রঝড়ে খেলাটি ড্রয়ে পরিণত হয়। এরফলে অস্ট্রেলিয়া দল ১-০ ব্যবধানে অ্যাশেজ সিরিজ জয়ে সক্ষম হয়। ১৯৭০-৭১ মৌসুমে অস্ট্রেলিয়া সফর করেন। সিডনিতে অনুষ্ঠিত সপ্তম টেস্টে টেরি জেনারকে আউট করে দলকে অ্যাশেজ পুণরুদ্ধারে ভূমিকা রাখেন।
বিশ্ব সিরিজ ক্রিকেট
৪২ বছর বয়সে ১৯৮৭ সালে সকল স্তরের ক্রিকেট থেকে আন্ডারউড অবসর গ্রহণ করেন। এসময় তিনি ২০-এর অল্প বেশি গড়ে ২,৪৬৫ উইকেট নিয়েছিলেন।
মূল্যায়ন
তিনি প্রায়শঃই বলতেন যে, বোলিং হচ্ছে নিম্ন মানসিকতাপূর্ণ পেশা যা থেকে দূরে অবস্থান করে ভুল না করা পর্যন্ত সঠিক রেখা বরাবর বল ফেলা। এরফলে দ্রুত বা দীর্ঘ সময়ে হলেও প্রত্যেক ব্যাটসম্যান একবার হলেও ভুল করবেন।
কিথ ডানস্ট্যান এ প্রসঙ্গে লিখেছেন যে, কোন কারণে পিচে ছিদ্র খুঁজে নিয়ে একই জায়গায় ক্রমাগত বল ফেলতেন তিনি।
সম্মাননা
১৯৮১ সালে এমবিই উপাধিতে ভূষিত হন। ১৯৮৭ সালে প্রাইমারি ক্লাবের উপদেষ্টা মনোনীত হন। ২০০৪ সালে উইজডেনের এক নিবন্ধে তাকে বিশ্বযুদ্ধ পরবর্তী ইংল্যান্ডের সেরা একাদশের সদস্যরূপে ঘোষণা করে। ২০০৮ সালে ঘোষণা করা হয় যে, পরের বছরের জন্য তিনি এমসিসি’র প্রেসিডেন্টের দায়িত্ব পালন করবেন।
৩০ জানুয়ারি, ২০০৯ তারিখে ক্যান্টারবারি ক্যাথেড্রালে অনুষ্ঠিত এক অনুষ্ঠানের মাধ্যমে ক্যান্টারবারি ক্রাইস্ট চার্চ বিশ্ববিদ্যালয় কর্তৃক সম্মানীয় ফেলোরূপে তাকে মনোনয়ন দেয়া হয়। ১৬ জুলাই, ২০০৯ তারিখে নীল হার্ভে, ডেভিড গাওয়ার ও অ্যালান বর্ডারের সাথে তাকেও আইসিসি ক্রিকেট হল অব ফেমে অন্তর্ভুক্ত করা হয়।
সিয়াম রুপালি
থাম্ব|সিয়াম রুপালি ফন্ট সিয়াম রুপালি একটি ইউনিকোড ভিত্তিক বিনামূল্যে প্রাপ্ত বাংলা ফন্ট। এটি বহুল ব্যবহৃত ও জনপ্রিয় একটি বাংলা ফন্ট। ফন্টটি তৈরি করেন তানবিন ইসলাম সিয়াম। অভ্র ফন্ট উন্নয়ন প্রকল্পের আওতায় এটি বিকশিত করা হয়। এই ফন্টটি রুপালি ফন্ট থেকে তৈরি করা হয়। একটি ভাল প্রদর্শনের ফন্ট হিসাবে ব্যবহার করার জন্য এতে ভাল আকার, হিন্টিং ও কার্নিং অন্তর্ভুক্ত। ফন্টের রোমান অক্ষরের নকশা ড্রয়েড ফ্রন্ট থেকে নেয়া হয়। এটি গনু জিপিএল ৩.০ লাইসেন্সের অধীনে লাইসেন্স করা।
ফন্টটি ইউনিকোড ভিত্তিক হওয়ায় ফটোশপসহ বিভিন্ন সফটওয়্যারে বাংলা লেখার কাজে ব্যবহার করা যায়।
অ্যানসিমা সিটিসিয়া
উপপ্রজাতি
বাই-স্পট রয়াল এর প্রজাতিগুলো হলো:
ভারতে প্রাপ্ত বাই-স্পট রয়াল এর উপপ্রজাতি
ভারতে প্রাপ্ত বাই-স্পট রয়াল এর উপপ্রজাতি হল-
বিস্তার
পাকিস্তান এবং ভারত এর বিভিন্ন অঞ্চলে দেখা যায়।
শাহ মখদুম বিমানবন্দর
শাহ মখদুম বিমানবন্দর  হল বাংলাদেশের রাজশাহীতে অবস্থিত একটি আভ্যন্তরীন বিমান বন্দর রাজশাহী হল রাজশাহী বিভাগ এর প্রধান শহর। ২০১৫ সালের এপ্রিল মাসে বিমান বাংলাদেশ ৪ বছর পর  আবার চালু করে।
বাংলাদেশ সেনাবাহিনী প্রকৌশল ও প্রযুক্তি বিশ্ববিদ্যালয়
বাংলাদেশ সেনাবাহিনী প্রকৌশল ও প্রযুক্তি বিশ্ববিদ্যালয় (সংক্ষেপে: বিএইউইটি ) বাংলাদেশ সেনাবাহিনী কর্তৃক পরিচালিত একটি বিশ্ববিদ্যালয়। এটি নাটোরের কাদিরাবাদ সেনানিবাসে অবস্থিত।
অবস্থান
বিশ্ববিদ্যালয়টি নাটোর শহরের নিচাবাজার থেকে আনুমানিক ১৬-১৭ কিলোমিটার দক্ষিণে দয়ারামপুর নামক স্থানে কাদিরাবাদ সেনানিবাসে অবস্থিত।
কোর্স সমূহ
সকল বিভাগে ৪ বছর মেয়াদী আন্ডারগ্র্যাজুয়েট বি.এসসি. কোর্স চালু রয়েছে:
ইদ্রিশ আলি
ইদ্রিশ আলি হলেন একজন ভারতীয় রাজনীতিবিদ ও আইনজীবী যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ২০১৪ সালে বসিরহাট লোকসভা কেন্দ্র থেকে সাংসদ হিসেবে নির্বাচিত হয়েছিলেন। তিনি ২০১৯ সালে উলুবেড়িয়া পূর্ব থেকে পশ্চিমবঙ্গ বিধানসভার সদস্য হিসেবে নির্বাচিত হন।
প্রারম্ভিক জীবন ও শিক্ষা
ইদ্রিশ আলি ১৯৩০ সালের ৩০ ডিসেম্বর হুগলি জেলার ভুরকুন্দাতে জন্মগ্রহণ করেন। তার বাবার নাম আবদুল আজিজ ও মায়ের নাম মাসেমা খাতুন। তিনি সেন্ট পলস ক্যাথেড্রাল মিশন কলেজ ও সুরেন্দ্রনাথ আইন কলেজে পড়াশোনা করেছেন।
রাজনৈতিক জীবন
ইদ্রিশ আলি ২০১৪ সালে বসিরহাট লোকসভা কেন্দ্রের সাংসদ হিসেবে নির্বাচিত হন। ২০১৯ সালের লোকসভা নির্বাচনে তিনি দলের মনোনয়ন পান নি। তবে ২০১৯ সালে উলুবেড়িয়া পূর্ব বিধানসভা কেন্দ্রে অনুষ্ঠিত উপনির্বাচনে তিনি বিজয়ী হন।
ব্যক্তিগত জীবন
ইদ্রিশ আলি ১৯৭৪ সালের ৩ জুন মনোয়ারা বেগমের সাথে বিবাহবন্ধনে আবদ্ধ হন। তাদের এক পুত্র ও দুই কন্যা আছে।
সমালোচনা
২০০৭ সালের নভেম্বর মাসে কলকাতায় তসলিমা নাসরিনের আগমন বিরোধী প্রতিবাদ থেকে উদ্ভূত সহিংসতার ঘটনায় ইদ্রিশ আলি গ্রেফতার হয়েছিলেন।
সাও পাওলো (রাজ্য)
সাও পাওলো ব্রাজিল যুক্তরাষ্ট্রীয় প্রজাতন্ত্রের ২৬ টি রাজ্যের মধ্যে একটি এবং সাধু পলের নামে রাজ্যটির নামকরণ করা হয়। রাজ্যে একটি বড় শিল্প এলাকা ও ব্রাজিলের জনসংখ্যার ২১.৯% রয়েছে, এছাড়া রাজ্যটি রাষ্ট্রের মোট জিডিপির ৩৩.৯% উৎপাদন করে। ব্রাজিলের যুক্তরাষ্ট্রীয় এককসমূহের মধ্যে সাও পাওলোয়ের মাথাপিছু দ্বিতীয় সর্বোচ্চ মানব উন্নয়ন সূচক (এইচডিআই) ও জিডিপি, চতুর্থ-সর্বনিম্ন শিশু মৃত্যুর হার, তৃতীয়-সর্বোচ্চ আয়ু এবং নিরক্ষরতার তৃতীয়-সর্বনিম্ন হার রয়েছে। সাও পাওলো একক ভাবে আর্জেন্টিনা, উরুগুয়ে, প্যারাগুয়ে ও বলিভিয়ার চেয়ে সমৃদ্ধ। সাও পাওলো বিশ্বের ২৮তম জনবহুল উপ-জাতীয় সত্তা এবং আমেরিকার সর্বাধিক জনবহুল উপ-জাতীয় সত্ত্বা।
সাও পাওলো ২০১৪ সালের হিসাবে ৪৬ মিলিয়নেরও বেশি বাসিন্দা নিয়ে, আমেরিকার সবচেয়ে জনবহুল জাতীয় উপবিভাগ এবং দক্ষিণ আমেরিকার তৃতীয় সর্বাধিক জনবহুল রাজনৈতিক একক। স্থানীয় জনসংখ্যা দেশের অন্যতম বৈচিত্র্যময় এবং বেশিরভাগ ইতালীয় বংশোদ্ভূত, যারা এই দেশে ১৯ শতকের শেষ দিকে অভিবাসন শুরু করে; ব্রাজিলে উপনিবেশ স্থাপনকারী পর্তুগীজরা এই অঞ্চলে প্রথম ইউরোপীয় বসতি স্থাপন করে; রাজ্যটিতে আদিবাসী জনগণ, বহু স্বতন্ত্র নৃগোষ্ঠী; উপনিবেশিক যুগে ক্রীতদাস হিসাবে আসা আফ্রিকান জনগণ ও দেশের অন্যান্য অঞ্চল থেকে অভিবাসীরাও বসতি স্থাপন করে। এছাড়াও, আরব, জার্মান, স্পেনীয়, জাপানি, চীনা ও গ্রীকরাও স্থানীয় জনগোষ্ঠী রচনায় উপস্থিত রয়েছে।
শূন্যগর্ভ চাঁদ
শূন্যগর্ভ চাঁদের ধারণাটি অধিকতর পরিচিত শূন্যগর্ভ পৃথিবী প্রকল্পনার অনুরূপ, যা অতীতে ছিল প্রাক্-মহাকাশ অভিযান কল্পবিজ্ঞানের একটি জনপ্রিয় প্রেক্ষাপট। ১৬৯২ সালে বিজ্ঞানী এডমন্ড হ্যালি প্রথম একটি শূন্যগর্ভ পৃথিবীর কথা আলোচনা করেন। কিন্তু শূন্যগর্ভ চাঁদের কথা ১৯০১ সালে এইচ. জি. ওয়েলসের দ্য ফার্স্ট ম্যান ইন দ্য মুন উপন্যাসেই প্রথম উল্লিখিত হয়।
পরিচয়
শূন্যগর্ভ চাঁদ প্রকল্পনা অনুযায়ী, চাঁদ শূন্যগর্ভ বা ফাঁপা, সাধারণত যেটিকে কোনও ভিনগ্রহী সভ্যতার অবদান মনে করা হয়।  এই প্রকল্পনাটিকে প্রায়শই মহাকাশযান চাঁদ প্রকল্পনা নামেও অভিহিত করা হয়  এবং প্রায়শই যুক্ত করা হয় অশনাক্ত উড়ন্ত বস্তু বা প্রাচীন মহাকাশচারী তত্ত্বের সঙ্গে।
শূন্যগর্ভ চাঁদের প্রথম উল্লেখ পাওয়া যায় কল্পবিজ্ঞানে: ১৯০১ সালে হারবার্ট জর্জ ওয়েলস এই ধারণার ভিত্তিতে দ্য ফার্স্ট মেন ইন দ্য মুন উপন্যাসটি রচনা করেন। শূন্যগর্ভ গ্রহের ধারণাটি অবশ্য সেই সময় নতুন কিছু ছিল না; ওয়েলস শূন্যগর্ভ চাঁদের ধারণাটি ধার করেছিলেন লুডভিগ হোলবার্গের ১৭৪১ সালে প্রকাশিত উপন্যাস নিয়েলস কিম’স আন্ডারগ্রাউন্ড ট্রাভেলস সহ পূর্ববর্তী বিভিন্ন কথাসাহিত্যে বর্ণিত শূন্যগর্ভ পৃথিবীর ধারণাটি থেকে। গবেষকদের চিন্তাভাবনায় শূন্যগর্ভ পৃথিবীর ধারণা আরও আগে এসেছিল। এডমন্ড হ্যালি কর্তৃক ১৬৯২ সালে উপস্থাপিত প্রকল্পনাটিই ছিল প্রথম তত্ত্ব যেখানে পৃথিবীর অভ্যন্তরে একটি প্রকৃত শূন্যস্থানের কথা উল্লেখ করা হয়।
গ্রিক পুরাণে কথিত হেডিস এবং খ্রিস্টীয় নরকের ধারণা সহ পাতাললোকের প্রাচীন ধর্মীয় ধারণাগুলি শূন্যগর্ভ পৃথিবীর ধারণাটিতে গুরুত্বপূর্ণ অবদান রেখেছিল।
বর্তমানে এটিকে একটি প্রান্তিক তত্ত্ব মনে করা হয়। গণমাধ্যমে এটিকে প্রায়শই একটি ষড়যন্ত্র তত্ত্ব হিসেবে বর্ণনা করা হয় এবং মহাকাশযান রূপে চাঁদের ধারণাটিকে প্রায়শই উল্লেখ করা হয় ডেভিড আইকের একটি বিশ্বাস হিসেবে।
ভাসিন-শ্চেরবাকোভ
প্রকল্পনাটির প্রধান ভিত্তি ছিল এই ধারণাটি যে, বৃহৎ চান্দ্র অভিঘাত খাদগুলি (যেগুলি সাধারণভাবে উল্কা সংঘর্ষের বলে সৃষ্ট বলে ধরে নেওয়া হত) সাধারণত অত্যন্ত অগভীর এবং সেগুলির তলদেশ চেটালো, এমনকি ক্ষেত্রবিশেষে উত্তলও। ভাসিন ও শ্চেরবাকোভ মনে করতেন যে, ছোটো ছোটো উল্কাগুলি চাঁদের পাথুরে পৃষ্ঠভাগের উপর পেয়ালা-আকৃতির খানাখন্দ সৃষ্টি করে এবং বৃহত্তর উল্কাখণ্ডগুলি পাথুরে স্তর ফুঁড়ে নিচে ঢুকে ভিতরের বর্ম-আচ্ছাদিত অধঃশরীরে আঘাত করে।
উক্ত নিবন্ধটিতে জ্যোতিঃপদার্থবিদ আইয়োসিফ শ্ক্লোভস্কির পূর্ববর্তী একটি অনুমান সূত্র হিসেবে উল্লেখ করা হয়: শ্ক্লোভস্কি বলেছিলেন যে, মঙ্গলের প্রাকৃতিক উপগ্রহ ফোবোস একটি কৃত্রিম উপগ্রহ ও শূন্যগর্ভ; যদিও সেই সময় থেকেই এটিকে ভ্রান্ত ধারণা বলেই মনে করা হত। সন্দিগ্ধচিত্ত লেখক জেসন কোলাভিটো উল্লেখ করেন যে, ভাসিন ও শ্চেরবাকোভের দেওয়া প্রতিটি প্রমাণই অবস্থা-বিচারে জোরালোভাবে কিছু ইঙ্গিত করে কিন্তু কোনও প্রত্যক্ষ প্রমাণ বহন করে না। কোলাভিটো এও বলেন যে, ১৯৬০-এর দশকে পাশ্চাত্য দেশগুলির ধর্মে বিশ্বাসকে ক্রমশ দুর্বল করে দেওয়ার লক্ষ্যে নাস্তিক সোভিয়েত ইউনিয়ন প্রাচীন মহাকাশচারী ধারণাটির প্রচারে সাহায্য করত।
ঘণ্টার মতো বেজে উঠেছিল চাঁদ
১৯৬৯ থেকে ১৯৭৭ সালের মধ্যবর্তী সময়ে অ্যাপোলো মিশন কর্তৃক চাঁদে স্থাপিত সিসমোমিটারগুলি চন্দ্রকম্প নথিবদ্ধ করে। বলা হয়েছিল, এই রকম কয়েকটি চন্দ্রকম্পের সময় (বিশেষত অগভীর চন্দ্রকম্পগুলির ক্ষেত্রে) চাঁদ “ঘণ্টার মতো বেজে উঠেছিল”। এই পর্যায়টি ১৯৭০ সালের মার্চ মাসে পপুলার সায়েন্স পত্রিকার একটি নিবন্ধে জনসাধারণের দৃষ্টি আকর্ষণের জন্য উপস্থাপিত করা হয়। অ্যাপোলো ১২ যখন ইচ্ছাকৃতভাবে এটির লুনার মডিউলের আরোহণ পর্যায়ে চাঁদের পৃষ্ঠভাগে ভেঙে পরে, সেই সময় নাসার প্রতিবেদন অনুযায়ী চাঁচ প্রায় এক ঘণ্টা ধরে ঘণ্টার মতো বেজেছিল। এই বক্তব্যের প্রেক্ষিতে যুক্তি উত্থাপন করা হয় যে চাঁদ নিশ্চয় একটি ঘণ্টার মতোই ফাঁপা। সেই সময় থেকে চান্দ্র ভূকম্পবিদ্যা-সংক্রান্ত পরীক্ষানিরীক্ষাগুলি থেকে দেখা গিয়েছে যে চাঁদে যে অগভীর চন্দ্রকম্পগুলি ঘটে সেগুলির ক্রিয়া পৃথিবীর ভূকম্পের থেকে ভিন্নতর। এর কারণ গ্রহীয় স্তরের বিন্যাস, ধরন ও ঘনত্বের পার্থক্য। কিন্তু চাঁদের অভ্যন্তরভাগে কোনও বৃহৎ শূন্যস্থান রয়েছে বলে কোনও প্রমাণই পাওয়া যায়নি।
ঘনত্ব
চাঁদের ঘনত্ব যে পৃথিবীর ঘনত্বের তুলনায় কম, সেই বিষয়টিকে এটির শূন্যগর্ভ হওয়ার একটি প্রমাণ হিসেবে উপস্থাপনা করা হয়। চাঁদের গড় ঘনত্ব ৩.৩ গ্রা/সেমি৩, যেখানে পৃথিবীর ঘনত্ব ৫.৫ গ্রা/সেমি৩। এই পার্থক্যের একটি ব্যাখ্যা এই যে চাঁদ সম্ভবত উদ্ভূত হয়েছিল একটি প্রচণ্ড সংঘর্ষের ফলে যখন আদিম পৃথিবীর উপরিভাগের ভূত্বকের কিছু অংশ সেটির কক্ষপথে উৎক্ষিপ্ত হয়। পৃথিবী উর্ধ্বস্থ গুরুমণ্ডল ও ভূত্বক এটির অন্তস্থল অপেক্ষা কম ঘনত্বযুক্ত।
বৈজ্ঞানিক দৃষ্টিভঙ্গি
কর্নেল বিশ্ববিদ্যালয়ের জ্যোতির্বিজ্ঞান বিভাগের স্বেচ্ছাসেবকদের দ্বারা চালিত আস্ক অ্যান অ্যাস্ট্রোনমার “চাঁদ যে শূন্যগর্ভ নয় তা কি আমরা প্রমাণ করতে পারি?” শীর্ষক প্রশ্নটির উত্তর দেয়। সেখানে পদার্থবিদ সুনীতি করুণাতিলকে বলেন যে, অন্তত দু’টি পদ্ধতিতে আমরা একটি বস্তুর ভরের বণ্টন নির্ধারণ করতে পারি। এটি জড়তার ভ্রামক প্রচলের মাধ্যমে; অন্যটি ভূকম্প-সংক্রান্ত পর্যবেক্ষণগুলির মাধ্যমে। প্রথমটির ক্ষেত্রে করুণাতিলকে বলেন, জড়তার ভ্রামক প্রচল ইঙ্গিত করে যে চাঁদের অন্তস্থল ঘনত্বযুক্ত ও ছোটো, অবশিষ্টাংশ প্রায়-অপরিবর্তনীয় ঘনত্বযুক্ত পদার্থে গঠিত। দ্বিতীয় পদ্ধতিটির ক্ষেত্রে তিনি বলেন যে, পৃথিবী বাদে চাঁদই একমাত্র গ্রহীয় বস্তু যেখানে ব্যাপক হারে ভূকম্প-সংক্রান্ত পর্যবেক্ষণ চালানো হয়েছে। এই পর্যবেক্ষণগুলি থেকে চাঁদের ভূত্বক, গুরুমণ্ডল ও অন্তস্থলের পুরুত্ব নির্ধারণ করা গিয়েছে, যা ইঙ্গিত করে যে চাঁদ শূন্যগর্ভ হওয়া সম্ভব নয়।
চাঁদের অভ্যন্তরীণ গঠন সম্পর্কে মূলধারার বৈজ্ঞানিক মত প্রবলভাবে একটি পাতলা ভূত্বক, বিস্তৃত গুরুমণ্ডল ও ছোটো ঘনতর অন্তস্থল-যুক্ত কঠিন অভ্যন্তরীণ গঠনের ধারণাটিকে সমর্থন করে।  এই মতের ভিত্তি হল:
আরহোপালা বাজালুস
পাউডার্ড ওকব্লু(বৈজ্ঞানিক নাম: Arhopala bazalus (Hewitson)) 'লাইসিনিডি' গোত্রের এবং 'থেকেলিনি' উপগোত্রের অন্তর্ভুক্ত মাঝারি আকার বিশিষ্ট প্রজাতি।
বিস্তার
মায়ানমার, মূল ভূখণ্ড চীন, ভারত (আসাম, কেরালা এবং সিকিম), ইন্দোচীন, জাপান, ফিলিপাইন এবং তাইওয়ানে বিভিন্ন অঞ্চলে দেখা যায়।
সিলেটি সংস্কৃতি
সিলেটি সংস্কৃতিতে এর রান্নাবান্না, সাহিত্য, ভাষা, গান, ঐতিহ্য ইত্যাদি ফুটে উঠেছে। সিলেটি ছাড়াও মণিপুরী, পাত্র খাসিয়া, চাকমা, ত্রিপুরা এবং সাঁওতাল জাতিগোষ্ঠীর লোক সিলেটে বসবাস করে। যারফলে এই অঞ্চলের ভাষা, ইতিহাস, ঐতিহ্য এবং সংস্কৃতি বেশ বৈচিত্র্যময় এবং সমৃদ্ধ। সিলেটের সংস্কৃতি বৈদিক সংস্কৃতির তুলনায় সেমিটিক সংস্কৃতি দ্বারা অধিক সমৃদ্ধ। সিলেটের ভাষা ও সংস্কৃতিতে আসামের প্রভাব লক্ষণীয় কারণ এটি পূর্বে আসাম রাজ্যের একটি অংশ ছিল। কথিত আছে যে ব্রহ্মযুদ্ধের পরে মণিপুরীরা শ্রীহট্ট এবং কাছারে আসে এবং ঈশ্বরের উপাসনা করে লাই নামে একটি নৃত্য পরিবেশন করত। যা এই অঞ্চলের প্রাচীন সংস্কৃতিতে অন্তর্ভুক্ত। পরবর্তীকালে আরব, তুর্কি, পার্সিয়ান এবং আর্য সহ অন্যান্য উপনিবেশবাদীদের আগমনের সাথে ঔপভাষিক সংস্কৃত প্রাচীন সংস্কৃতিতে মিশে গেছে।
কলোড়া ইউনিয়ন
কলোড়া ইউনিয়ন বাংলাদেশের নড়াইল সদর উপজেলার একটি ইউনিয়ন।
অবস্থান ও আয়তন
কলোড়া ইউনিয়ন জেলা নদর থেকে ৭.৫০ কি.মি. দক্ষিণে, চিত্রা নদীর পূর্ব তীরে অবস্থিত। কলোড়া ইউনিয়নের উত্তরে মুলিয়া ইউনিয়ন, পূর্বে ভদ্রবিলা ও সিঙ্গাশোলপুর ইউনিয়ন, দক্ষিণে বিছালী ইউনিয়ন এবং পশ্চিমে শেখহাটী ও যশোরের শ্রীধরপুর ইউনিয়ন। এই ইউনিয়নে আয়তন ২২.৭৬ বর্গ কি.মি.।
প্রশাসনিক এলাকা
কলোড়া ইউনিয়নটি ১০টি গ্রামের সমান্বয় গঠিত; এগুলো হলোঃ বাহিরগ্রাম, নিরালী, শিমুলিয়া, আগদিয়া, আগদিয়ারচর, রামনগরচর, গোয়াইলবাড়ী, কলোড়া, বীড়গ্রাম ও মুশুড়িয়া।
শিক্ষা
এই ইউনিয়নে মোট শিক্ষার হার ৬৬%। এখানে রয়েছেঃ
যুক্তরাষ্ট্র জাতীয় মহিলা অনূর্ধ্ব-১৭ বাস্কেটবল দল
যুক্তরাষ্ট্র জাতীয় মহিলা অনূর্ধ্ব-১৭ বাস্কেটবল দল হলো মহিলা বাস্কেটবল দল যা ইউএসএ বাস্কেটবল দ্বারা পরিচালিত হয়। এটি আন্তর্জাতিক অনূর্ধ্ব-১৭ এবং অনূর্ধ্ব-১৬ (১৭ বছরের কম বয়সী এবং ১৬ বছর বা তার কম বয়সী) মহিলাদের বাস্কেটবল প্রতিযোগিতায় মার্কিন যুক্তরাষ্ট্রকে প্রতিনিধিত্ব করে ওমেন্স ফর ফিবা আমেরিকা আন্ডার-১৬ চ্যাম্পিয়নশিপ এবং ফিবা অনূর্ধ্ব-১৭ চ্যাম্পিয়নশিপ। এই ঘটনাগুলি ইউএসএ বাস্কেটবল যুব উন্নয়ন উৎসবের প্রতিস্থাপন।
স্বাভাবিক ক্রমটি হলো এক বছরে ইউ১৬ দল আঞ্চলিক চ্যাম্পিয়নশিপে খেলে শীর্ষ তিনটি যোগ্য দলকে পরের বছর একটি বিশ্ব চ্যাম্পিয়নশিপে আমন্ত্রণ জানানো হয়।  ইউ১৭ দল হিসাবে  ২০০৯ সালে মহিলাদের জন্য প্রথম এফআইবিএ আমেরিকা ইউ১৬ চ্যাম্পিয়নশিপ অনুষ্ঠিত হয়েছিল।  বাছাইপর্ব দলগুলিকে ফ্রান্সে অনুষ্ঠিত মহিলাদের জন্য ২০১০ সালের ফিবা ইউ১৭ ওয়ার্ল্ড চ্যাম্পিয়নশিপে আমন্ত্রণ জানানো হয়েছিল।  ঘটনাগুলি দুটি-বছরের চক্রের সাথে থাকে, ২০০৯ এবং ২০১১ সালের ইউ১৬ ইভেন্ট এবং ২০১০ এবং ২০১২ এর সাথে সম্পর্কিত ইউ১৭ ঘটনাগুলি।